La anda, nome sientìfego Zamenis longissimus, l'é un bis de la fameja de i colùbridi L'é el bis veneto pì lonc co na longhetha che la pol rivar a 2 metri, l'é par sòlito de color maron su la só part superior e dhal su la part inferior. Mìo rari i é ezenplari co'l corpo scur a macioladure bianche, anca se el cavo el mantien senpre la colorathion maron e dhala. Na maniera segura par identifegarlo l'é oservar la forma de'l muzo, piasè conves inte la zona de'l nas de cuel de cheł'altri colùbridi. De uzi diurni, la anda no la tien giandole velenere però la é an bon constritor, le só prede par sòlito le é rozegador, mamìferi insetìvori, ozełi da nif e ovi.